

ประกาศสภาองค์การบริหารส่วนตำบลท่าข้าม

เรื่อง เรียกประชุมสภาองค์การบริหารส่วนตำบลท่าข้าม สมัยสามัญ สมัยแรก

ครั้งที่ ๑ ประจำปี ๒๕๖๖

**............................................**

            ตามที่ประชุมสภาองค์การบริหารส่วนตำบลท่าข้าม อำเภอท่าแซะ จังหวัดชุมพร ได้มีมติในคราวประชุมสภา สมัยสามัญ สมัยที่ ๔ ครั้งที่ ๑ เมื่อวันที่ ๑๓ ธันวาคม ๒๕๖๕  ได้กำหนดประชุมสภา สมัยสามัญ สมัยแรก ประจำปี ๒๕๖๖ ในระหว่างวันที่ ๑ กุมภาพันธ์ ๒๕๖๖ ถึงวันที่ ๑๕ กุมภาพันธ์ ๒๕๖๖ มีกำหนดสิบห้าวัน นั้น  อาศัยอำนาจตามมาตรา ๕๔ แห่งพระราชบัญญัติสภาตำบลและองค์การบริหารส่วนตำบล พ.ศ. ๒๕๓๗ และที่แก้ไขเพิ่มเติมถึงปัจจุบัน จึงเรียกประชุมสภาองค์การบริหารส่วนตำบลท่าข้าม สมัยสามัญ สมัยแรก ครั้งที่ ๑ ในวันที่ ๑๔ กุมภาพันธ์ ๒๕๖๖

เพื่อเป็นการส่งเสริมให้เกิดกระบวนการเรียนรู้การปกครองส่วนท้องถิ่นในรูปแบบองค์การ

บริหาร ส่วนตำบลอย่างต่อเนื่อง จึงประกาศประชาสัมพันธ์เชิญชวนนักเรียน นักศึกษา พ่อค้า ประชาชน ข้าราชการ ฯลฯ เข้าร่วมรับฟังการประชุม ตามกำหนดวันนัดประชุม ทั้งนี้ หากนายกองค์การบริหารส่วนตำบลท่าข้าม หรือสมาชิกสภาองค์การบริหารส่วนตำบลท่าข้าม มีความประสงค์เสนอญัตติให้สภาองค์การบริหารส่วนตำบลท่าข้ามพิจารณาหรือตั้งกระทู้ถามนายกองค์การบริหารส่วนตำบลท่าข้าม ให้ยื่นกระทู้ที่ฝ่ายเลขานุการสภาฯ เพื่อพิจารณาจัดระเบียบวาระการประชุมต่อไป

จึงประกาศให้ทราบโดยทั่วกัน

 ประกาศ ณ วันที่ ๒๗ เดือนมกราคม พ.ศ. ๒๕๖๖

 



 (นายดนัย สุรามิตร)

 ประธานสภาองค์การบริหารส่วนตำบลท่าข้าม